CELEX: 52020DP0021
Language: et
Date: 2020-01-30 00:00:00
Title: Euroopa Parlamendi 30. jaanuari 2020. aasta otsus ettepaneku kohta nimetada ametisse Ühtse Kriisilahendusnõukogu liige (N9-0005/2020[2] – C9-0010/2020 – 2020/0903(NLE))

17.8.2021   
            
            
               ET
            
            
               Euroopa Liidu Teataja
            
            
               C 331/42
            
         
      P9_TA(2020)0021
      Ühtse Kriisilahendusnõukogu täisliikme ametisse nimetamine
      Euroopa Parlamendi 30. jaanuari 2020. aasta otsus ettepaneku kohta nimetada ametisse Ühtse Kriisilahendusnõukogu liige (N9-0005/2020[2] – C9-0010/2020 – 2020/0903(NLE))
      (Nõusolek)
      (2021/C 331/06)
      
         Euroopa Parlament,
      
                  —
               
               
                  võttes arvesse komisjoni 14. jaanuari 2020. aasta ettepanekut nimetada Jesús Saurina Ühtse Kriisilahendusnõukogu liikmeks (C9-0010/2020),
               
            
                  —
               
               
                  võttes arvesse Euroopa Parlamendi ja nõukogu 15. juuli 2014. aasta määruse (EL) nr 806/2014 (millega kehtestatakse ühtsed eeskirjad ja ühtne menetlus krediidiasutuste ja teatavate investeerimisühingute kriisilahenduseks ühtse kriisilahenduskorra ja ühtse kriisilahendusfondi raames ning millega muudetakse määrust (EL) nr 1093/2010) (1) artikli 56 lõiget 6,
               
            
                  —
               
               
                  võttes arvesse oma 14. märtsi 2019. aasta resolutsiooni soolise tasakaalu kohta kandidaatide esitamisel ELi majandus- ja rahandusalastele ametikohtadele (2),
               
            
                  —
               
               
                  võttes arvesse oma 16. jaanuari 2020. aasta resolutsiooni majandus- ja rahaliidu institutsioonide ja asutuste kohta: huvide konflikti ennetamine pärast avalikus sektoris töötamist (3),
               
            
                  —
               
               
                  võttes arvesse kodukorra artiklit 131,
               
            
                  —
               
               
                  võttes arvesse majandus- ja rahanduskomisjoni raportit (A9-0011/2020),
               
            
                  A.
               
               
                  arvestades, et määruse (EL) nr 806/2014 artikli 56 lõikes 4 on sätestatud, et selle määruse artikli 43 lõike 1 punktis b osutatud Ühtse Kriisilahendusnõukogu täisliikmete ametisse nimetamisel lähtutakse nende saavutustest, oskustest, pangandus- ja finantsalastest teadmistest ning finantsjärelevalve, -regulatsiooni ning pankade kriisilahenduse valdkonna jaoks olulistest kogemustest;
               
            
                  B.
               
               
                  arvestades, et parlament peab kahetsusega nentima, et vaatamata määruse (EL) nr 806/2014 artikli 56 lõikes 4 sätestatud kohustustele ja hoolimata Euroopa Parlamendi arvukatest üleskutsetest pidada kandidaatide nimekirja esitamisel silmas soolist tasakaalu, olid kõik kandidaadid mehed; arvestades, et parlament peab kahetsusväärseks, et naised on pangandus- ja finantsteenuste valdkonna juhtivatel ametikohtadel jätkuvalt alaesindatud, ning nõuab, et järgmisel ametisse nimetamisel võetaks seda nõuet arvesse; arvestades, et kõik ELi ja liikmesriikide institutsioonid ja organid peaksid rakendama soolise tasakaalu tagamiseks konkreetseid meetmeid;
               
            
                  C.
               
               
                  arvestades, et komisjon võttis 13. novembril 2019. aastal määruse (EL) nr 806/2014 artikli 56 lõike 6 kohaselt vastu selle määruse artikli 43 lõike 1 punktis b osutatud Ühtse Kriisilahendusnõukogu täisliikme ametikohale esitatud kandidaatide nimekirja;
               
            
                  D.
               
               
                  arvestades, et komisjon edastas nimekirja määruse (EL) nr 806/2014 artikli 56 lõike 6 kohaselt Euroopa Parlamendile;
               
            
                  E.
               
               
                  arvestades, et 14. jaanuaril 2020. aastal võttis komisjon vastu ettepaneku nimetada Jesús Saurina Ühtse Kriisilahendusnõukogu täisliikmeks ning kriisilahenduse planeerimise ja otsuste direktoriks ning edastas selle ettepaneku Euroopa Parlamendile;
               
            
                  F.
               
               
                  arvestades, et parlamendi majandus- ja rahanduskomisjon hindas seejärel Ühtse Kriisilahendusnõukogu täisliikme ametikohale esitatud kandidaadi sobivust, pidades eelkõige silmas määruse (EL) nr 806/2014 artikli 56 lõikes 4 kehtestatud nõudeid;
               
            
                  G.
               
               
                  arvestades, et 22. jaanuaril 2020 korraldas majandus- ja rahanduskomisjon Jesús Saurina kuulamise, kus ta esines avasõnavõtuga ja vastas seejärel parlamendikomisjoni liikmete küsimustele;
               
            
               
                  1.
               
               
                  annab nõusoleku nimetada Jesús Saurina viieks aastaks Ühtse Kriisilahendusnõukogu täisliikmeks;
               
            
               
                  2.
               
               
                  teeb presidendile ülesandeks edastada käesolev otsus Euroopa Ülemkogule, nõukogule, komisjonile ja liikmesriikide valitsustele.
               
            
         (1)  ELT L 225, 30.7.2014, lk 1.
      
         (2)  Vastuvõetud tekstid, P8_TA(2019)0211.
      
         (3)  Vastuvõetud tekstid, P9_TA(2020)0017.